EkBass/fiwiki-20250220-pages-articles huggingface dataset:
Punainen neiti ja muita salaisuuksia

Punainen neiti ja muita salaisuuksia on kirjailija Liisa Mäntymiehen novellikokoelma vuodelta 2000. Sen on kustantanut Kirjapaja Oy. Kirja on omistettu Hillevi ja Merek Lipsonille. Kirjailija kiittää Italian Kulttuuri- instituuttia ja Recanatin kaupunkia novellin tilaamisesta G. Leopardin 200-vuotisjuhlan antologiaan. Tuloksena oli novelli "Jos kohtaat enkelin". Kirjan kannen on suunnitellut Liisa Holm ja kannen kuvassa on Helene Schjerfbeckin teos Baskeripäinen tyttö vuodelta 1935. Teos kuuluu Didrichsenin taidekokoelmiin. Kirja sisältää novellit: * Punainen neiti * Pirstaleiksi * Kairon kahvilan rakastavaiset * Jos kohtaat enkelin * Sielun kartano * Oikein hyvät ystävät * Näkymätön pataljoona * Isänmaallinen teko * Tempaisu taivaaseen * Rakkaudentunnustus * Kaksi hopearahaa * Parhaan kykynsä mukaan * Lasillinen vettä == Lähteet == * Luokka: Suomalaiset novellikokoelmat Luokka: Vuoden 2000 kirjat
Sari Haapaniemi

Sari Tuulia Haapaniemi (s. 23. joulukuuta 1965 Vaasa) on suomalainen taidemaalari. Haapaniemen maalauksissa esiintyy usein paksuja maalikerroksia, jotka muodostavat maalauksiin kolmiuloitteisuutta ja elävyyttäKeskusgalleria.fi . Hänen maalaustensa aiheita ovat muun muassa musiikki, kukat, talot, maisemat ja henkilöt. Haapaniemi on syntynyt 1965 Vaasassa, jossa hän asuu ja työskentelee. Hän on maalannut lapsesta saakka, ammatikseen vuodesta 1994 lähtienSarihaapaniemi.com . Haapaniemi on suorittanut Taideteollisen korkeakoulun opintoja vuosina 1997–2000. Hänellä on ollut useita yksityis- ja yhteisnäyttelyitä niin Suomessa kuin ulkomailla, esimerkiksi Tukholmassa, Pariisissa Aamulehtija New Yorkissa, sekä yhteisnäyttelyitä muun muassa Las Vegasissa, museossa Southern Nevada Museum of Fine Art. Sari Haapaniemi on naimisissa Ari Juha Haapaniemen kanssa, joka toimii hänen managerinaan.Ilkka.fi == Lähteet == == Aiheesta muualla == *Taiteilijan kotisivut *Keski-Pohjanmaa *Satakunnan kansa Luokka:Suomalaiset taidemaalarit Luokka:Vuonna 1965 syntyneet Luokka:Elävät henkilöt
Kaksintaistelupistooli

Kaksintaistelupistoolit ovat erityisesti kaksintaistelua varten tehtyjä pistooleita. Kaksintaistelukäytäntö kehittyi Etelä-Euroopassa renessanssiaikana ja oli suosionsa huipulla Euroopassa ja Pohjois-Amerikassa 1700-luvulla. Vaikka kaksintaistelut julistettiin laittomiksi monissa maissa, niitä järjestettiin Euroopassa ja Amerikassa vielä 1800-luvun alkuun saakka. Aluksi kaksintaistelijat käyttivät tavallisia pistooleita, mutta noin 1770-luvulta lähtien englantilaiset ja ranskalaiset asesepät alkoivat valmistaa erityisesti kaksintaisteluihin tarkoitettuja pistooleita. Ne toimitettiin yleensä pareittain puisissa kankaalla vuoratuissa kuljetuslaatikoissa, jotka sisälsivät kaksi täysin samanlaista pistoolia. Kaksintaistelut kuuluivat lähinnä yläluokan tapakulttuuriin, ja kalliit kaksintaistelupistoolit olivat samalla myös statussymboleita. Useimpien kaksintaistelupistoolien kokonaispituus oli noin 38 cm ja piipun pituus noin 25 cm. Yleiset säännöt edellyttivät, että nämä aseet olivat sileäpiippuisia ja vain perustähtäimellä varustettuja. Ne olivat tarkkoja vain 18 metriin saakka, mikä oli yleinen ampumaetäisyys kaksintaisteluissa. Kaksintaistelupistooleissa oli vain vähän koristeita, jotta ne eivät aiheuttaisi tähtäämistä vaikeuttavia heijastuksia. Kaksintaistelupistooleita käytettiin usein myös ylellisinä lahjaesineinä, joilla ei ollut tarkoitustakaan ampua. ==Lähteet== * Luokka:Asetekniikka Luokka:Kaksintaistelu
Jäsentely

Jäsentely tarkoittaa jossakin tekstissä olevien asioiden luokittelemisen, luokittelujärjestyksen ja tekstin yleisilmeen suunnittelemista. Jäsentelyä käytetään lähinnä tieteellisissä teksteissä, esitelmissä, esseissä ja muissa asiateksteissäJoensuu.fi . == Asiatekstien jäsentely == Asiatekstien jästentelyä varten on monia erilaisia jäsentelymalleja. Aikajärjestyksen mukaan jäsennelty teksti on kronologisessa järjestyksessä, ja siinä asiat ovat järjestyksessä aikajanalla kaavan ennen-nyt-tulevaisuudessa mukaan. Aikajärjestystä käytetään ajankulua kuvaavissa teksteissä, kuten historiallisissa dokumenteissa. Aihepiirijärjestys on yleinen järjestelymalli, jossa asiat järjestellään aihepiirien mukaan. Silloin tekstiä voidaan tarkastella helposti osa kerrallaan. Ongelmanratkaisujärjestys on järjestelymalli, jossa keskitytään kuvaamaan aluksi tilannetta ja pohtimaan sen syitä ja vaikutuksia. Lopuksi esitetään ratkaisumalliehdotus. Ongelmanratkaisujärjestys nojaa siihen, että lukija lukee koko tekstin läpi. Argumentaatiojärjestys on järjestelymalli, jossa väittämiä tarkastellaan lisäperusteluin tai vastaperusteluin ==Katso myös== *Skeema ==Lähteet== == Kirjallisuutta == * Haapaniemi, Riku & Oksanen, Henrik: ”Rakenteet merkityksellisinä tekstuaalisina piirteinä”. Teoksessa Vapaasti luettavissa Luokka:Tekstin jäsennys
Clarke MacArthur

Clarke MacArthur (s. 6. huhtikuuta 1985 Lloydminster, Alberta, Kanada) on kanadalainen uransa päättänyt jääkiekkoilija, pelipaikaltaan laitahyökkääjä. ==Lähteet== * Luokka:Kanadalaiset jääkiekkoilijat Luokka:Buffalo Sabresin varaamat pelaajat Luokka:Vuonna 1985 syntyneet Luokka:Elävät henkilöt
Yael Naïm

Yael Naïm (s. 6. helmikuuta 1976 Pariisi, Ranska) on ranskalais-israelilainen laulaja-lauluntekijä. Hän nousi kuuluisuuteen vuonna 2008 kun hänen singleään "New Soul" käytettiin Applen MacBook Air mainoskampanjassa. Laulu nousi sijalle seitsemän Billboard Hot 100-listalla. ==Elämä== Yael Naïm syntyi Pariisissa, hänen vanhempansa ovat peräisin Tunisiasta. Kun hän oli neljävuotias, hänen perheensä muutti Ramat HaSharoniin, Israeliin, missä hän vietti loput lapsuudestaan. Laulajan uransa hän aloitti musikaalilla Les Dix Commandements ('kymmenen käskyä') ja hänen ensimmäinen sooloalbuminsa, In a Man's Womb, julkaistiin vuonna 2001. ==Diskografia== ===Studioalbumit=== * 2001 - In a Man's Womb * 2007 - Yael Naïm * 2010 - She Was A Boy ===Singlet=== * 2001 - "You Disappear" * 2001 - "Do I Do" * 2001 - "Avril" * 2007 - "Toxic" * 2008 - "New Soul" * 2008 - "Too Long" * 2009 - "Far Far" * 2010 - "Go To The River" Luokka:Israelilaiset laulajat Luokka:Vuonna 1976 syntyneet Luokka:Elävät henkilöt
Ville Paumola

Ville Paumola (s. 16. maaliskuuta 1991 Kuusamo) on suomalainen uransa lopettanut lumilautailija. Paumola on voittanut lumilautailun nuorten MM- hopeaa slopestylessä ja MM-pronssia Big air -kisassa vuonna 2010. Aikuisten MM-kisoissa Paumola voitti pronssia slopestyle -kisassa vuonna 2011. == Maailmancupin palkintosijat == Päivä Kilpailupaikka Maa Laji Sijoitus 21\. helmikuuta 2016 Bokwang Slopestyle 3. == Lähteet == Luokka:Suomalaiset lumilautailijat Luokka:Vuonna 1991 syntyneet Luokka:Elävät henkilöt
Kozlov

Kozlov (), naisilla Kozlova (Козло́ва) on yleisimpiä venäläisiä sukunimiä. Se perustuu lisänimeen Kozjol (Козёл) ’pukki’. Nimi voi viitata seuraaviin henkilöihin tai asioihin: Kozlov * Aleksandr Kozlov (s. 1990), venäläis- valkovenäläinen jääpalloilija * Daniil Kozlov, Susinukke Kosola (s. 1991), suomalainen runoilija, kirjankustantaja ja sanataideohjaaja * Dmitri Kozlov (1896–1967), neuvostoliittolainen sotilaskomentaja * Dmitri Kozlov (1919–2009), neuvostoliittolainen raketti-insinööri * Dmitri Kozlov (s. 1974), venäläinen jääpalloilija * Dmitri Kozlov (s. 1984), venäläinen jalkapalloilija * Ivan Kozlov (1888–1957), venäläinen kirjailija * Mihail Kozlov (s. 1974), venäläinen karateka * Viktor Kozlov (s. 1975), venäläinen jääkiekkoilija * Vjatšeslav Kozlov (s. 1972), venäläinen jääkiekkoilija * Vladimir Kozlov, ukrainalaisen showpainijan Oleg Prudiusin (s. 1979) taiteilijanimi Kozlova * Jelizaveta Kozlova (1892–1975), venäläinen lintutieteilijä * Kateryna Kozlova (s. 1994), ukrainalainen tennispelaaja Muita * Kozlov, kunta Olomoucin läänissä Tšekissä * Kozlovo, kylä Tverin alueen Spirovon piirissä Venäjällä
Italian kuningaskunta (476–493)

Italian kuningaskunta () oli germaaniheimopäällikkö Odovakarin perustama valtio, joka syntyi Länsi-Rooman tuhon jälkeen vuonna 476. Italian kuningaskunta oli olemassa 17 vuotta, kunnes Teoderik Suuri tuhosi sen vuonna 493. == Katso myös == * Ostrogootit == Lähteet == * Thompson, E. A.: Romans and Barbarians: The Decline of the Western Empire. Wisconsinin yliopiston lehti, 1982. Luokka:Euroopan entiset monarkiat Luokka:Italian entiset valtiot ja valtiomuodostelmat
Novikov

Novikov (), naisilla Novikova (Но́викова) on yleisimpiä venäläisiä sukunimiä. Se perustuu henkilönimeen Novik (Но́вик), jonka taustalla on adjektiivi novyi (’uusi’). Nimi voi viitata seuraaviin henkilöihin tai asioihin: == Novikov == * Aleksei Novikov-Priboi (1877–1944), venäläinen kirjailija * Boris Novikov (1925–1997), venäläinen näyttelijä * Ignaty Novikov (1907–1993), neuvostoliittolainen varapääministeri, Moskovan olympialaisten järjestelytoimikunnan puheenjohtaja * Igor Novikov (1929–2007), neuvostoliittolainen viisiottelija * Jevgeni Novikov, neuvostoliittolainen näyttelijä * Jevgeni Novikov (s. 1980), virolainen jalkapalloilija * Jevgeni Novikov (s. 1990), venäläinen ralliautoilija * Jevgeni Novikov, venäläinen suunnittelija * Leonid Novikov (s. 1984), venäläinen suunnistuksen maailmanmestari * Nikolai Novikov (1744–1818), venäläinen kirjailija, lehtimies ja kirjankustantaja * Sergei Petrovitš Novikov (1938–2024), venäläinen matemaatikko * Sergei Valentinovitš Novikov (s. 1979), valkovenäläinen ampumahiihtäjä * Sergei Vladimirovitš Novikov (s. 1980), venäläinen maastohiihtäjä * Sergei Novikov, venäläinen virkamies ja Ruotsissa toiminut oopperaohjaaja * Serhi Novikov (1949–2021), ukrainalainen judoka * Serhi Novikov, ukrainalainen taiteilija * Valentin Novikov (s. 1974), venäläinen suunnistaja * Viatcheslav Novikov (s. 1947), ukrainalainen pianisti == Novikova == * Jelena Belova, o.s. Novikova (s. 1947), neuvostoliittolainen florettimiekkailija * Julija Novikova (s. 1980), venäläinen suunnistaja * Valentina Novikova (s. 1984), venäläinen hiihtäjä.
Swedish House Mafia

Swedish House Mafia on vuonna 2008 perustettu ruotsalainen house-musiikkia tekevä dj-kollektiivi, johon kuuluvat Axel "Axwell" Hedfors, Sebastian Ingrosso ja Steve Angello. Yhtyeen debyyttialbumi Until One julkaistiin 25. lokakuuta 2010. Yhtye toimi aktiivisesti vuosina 2008–2013, mutta palasi julkisuuteen 2018 esiinnyttyään kevään Ultra Music Festivaleilla Miamissa. Syksyllä 2018 yhtye ilmoitti suuresta konsertista Tukholman Tele 2 Arenalla sekä uudesta tuotetusta musiikista, joka julkaistaisiin myöhemmin. Yhtyeen tunnetuimpia kappaleita ovat muun muassa "Don't You Worry Child" (mukana John Martin), "Miami 2 Ibiza" (mukana Tinie Tempah), "One (Your Name)" (mukana Pharrell Williams), "Save The World" (mukana John Martin), "Greyhound" sekä "Leave the World Behind" (mukana Laidback Luke & Deborah Cox). Kesäkuussa 2012 Swedish House Mafia ilmoitti lopettavansa One Last Tour -kiertueensa jälkeen. Swedish House Mafian jäähyväiskonsertti järjestettiin Miamissa Ultra Music Festivalilla maaliskuussa 2013. Viiden vuoden ajan Angello keikkaili sooloartistina, ja Axwell ja Ingrosso duona. Keväällä 2018 Swedish House Mafia teki yllättävän paluun 2018 Ultra Music Festivalilla Miamissa viiden vuoden tauon jälkeen. == Diskografia == === Studioalbumit === * Paradise Again (2022) === Kokoelma-albumit === * Until One (2010) * Until Now (2012) === Extended Play -levyt === * Miami 2 Ibiza (2010) * Save The World (The Remixes) (2011) * Antidote (Remixes) (2012) * Don't You Worry Child (Remixes) (2012) === Singlet === * ”Get Dumb” (feat. Laidback Luke) (2007) * ”Leave the World Behind” (feat. Laidback Luke & Deborah Cox) (2009) * ”One” (ensimmäinen Swedish House Mafia -nimellä julkaistu single) (2010) * ”Miami 2 Ibiza” (feat. Tinie Tempah) (2010) * ”Save The World” (feat. John Martin) (Extended Mix) (2011) * ”Antidote” (Swedish House Mafia vs. Knife Party) (2011) * ”Greyhound” (2012) * ”Don't You Worry Child” (feat. John Martin) (2012) * ”It Gets Better” (2021) * ”Lifetime” (mukana Ty Dolla Sign ja 070 Shake, 2021) * ”Moth to a Flame” (The Weekndin kanssa, 2021) == Esiintymiset Suomessa == * 20. joulukuuta 2012 – Hartwall Areena, Helsinki == Leave The World Behind == Vuonna 2014 ilmestyi Swedish House Mafian ja Christian Larsonin tekemä elokuva Leave The World Behind, joka näyttää ja kertoo yhtyeen jäsenten elämästä ja heidän viimeisestä One Last Tour -maailmankiertueesta. Elokuvassa jäsenet puhuvat muun muassa siitä, miksi he lopettivat, ja että he eivät enää ole parhaita ystäviä kuten ennen Swedish House Mafiaa. == Lähteet == == Aiheesta muualla == *Viralliset sivut Luokka:Ruotsalaiset elektronisen musiikin yhtyeet Luokka:Ruotsalaiset house-yhtyeet Luokka:Seulonnan keskeiset artikkelit
Karla

Karla voi tarkoittaa seuraavia: * Karla, naisen etunimi * Karla, SOK:n autokorjaamoketju * Kárla, järvi Thessaliassa Kreikassa * Kárla, kunnallisyksikkö Rígas Feraíoksen kunnassa Kreikan Thessaliassa * Karla, elokuva * Karlan kraatteri, törmäyskraatteri Tatarstanissa, Venäjällä
Morozov

Morozov (), naisilla Morozova (Моро́зова) on yleisimpiä venäläisiä sukunimiä. Se perustuu henkilönimeen Moroz (Моро́з), jonka merkityksenä on ’pakkanen’. Tunnettuja Morozov-nimisiä henkilöitä ovat: * Aleksandr Morozov (s. 1939), neuvostoliittolainen estejuoksija * Aleksei Morozov (s. 1977), venäläinen jääkiekkoilija * Boris Morozov (1590–1661), venäläinen pajari * Ivan Morozov (s. 2000), venäläinen jääkiekkoilija * Ivan Morozov (1904–1979), Puna-armeijan kenraalimajuri toisessa maailmansodassa * Ivan Morozov (1871–1921), venäläinen liikemies ja taidekeräilijä * Juri Morozov (1938–2022), neuvostoliittolainen jääkiekkoilija * Nikolai Morozov (1854–1946), venäläinen narodnikki, kirjailija ja tiedemies * Pavlik Morozov (1918–1932), neuvostoliittolainen pioneerisankari * Vladimir Morozov (s. 1940), neuvostoliittolainen meloja ja olympiavoittaja * Vladimir Morozov (s. 1952), neuvostoliittolainen meloja ja olympiavoittaja * Vladimir Morozov (s. 1992), venäläinen taitoluistelija ja olympiamitalisti * Vladimir Morozov (s. 1992), venäläinen uimari. ==Katso myös== * Imeni Morozova, kaupunkimainen taajama Leningradin alueella Venäjällä Luokka:Sukunimet
Kantere

Kantere ry:n (Keski-Suomen kansanterveyden edistämiskeskus) tarkoituksena on koordinoida, kehittää ja arvioida maakunnallisia hyvinvointia ja terveyttä edistäviä toimintoja, tehostaa terveyden edistämisen toimijoiden (järjestöt, julkinen ja yksityinen sektori) verkostomaista yhteistyötä, ehkäistä kansansairauksia ja alueen muita terveysongelmia sekä kaventaa terveyseroja. Tavoitteena on luoda Keski-Suomen maakuntaan hyvinvoinnin ja terveyden edistämisen kestäviä rakenteita ja vahvistaa sektorirajat ylittävää terveyden edistämisen osaamista ja yhteistyötä. Yhdistyksen toiminnalla tavoitellaan maakunnan väestön parempaa hyvinvointia ja vaikutetaan samalla alueen elinvoimaisuuteen ja menestymisedellytyksiin. Toiminnasta saatuja tuloksia hyödynnetään valtakunnallisesti. Kantere ry:n taustalla on Terveyden edistämisen Foorumi, jonka toiminnan juuret ajoittuvat vuoteen 1994 ja Syty Savutta –projektiin. ==Toiminta== Kantereen toiminnan tarkoituksena on vahvistaa, ennakoida ja kehittää terveyden edistämistä. Kantere koordinoi ja luo puitteita julkisen, yksityisen ja kolmannen sektorin vuorovaikutukselle. Kantere toimii valtakunnallisten terveyden edistämislinjausten ja suuntien (mm. Terveys 2015, Kaste-ohjelma) mukaisesti. Kantere vastaa maakunnassa väestön terveyden edistämisen tarpeisiin ja kokoaa tähän työhön myös järjestökenttää. Väestöstrategiaa toteutetaan yhteistyössä maakunnallisen Keski-Suomen sairaanhoitopiirin preventiotyön kanssa. == Lähteet == * ==Aiheesta muualla== * Kantere ry:n kotisivut * Kantere ry:n Facebook-sivut Luokka:Suomalaiset järjestöt
Etelä-Sudanin kansanäänestys itsenäisyydestä 2011

Etelä-Sudanin kansanäänestys itsenäisyydestä oli Etelä-Sudanissa tammikuussa 2011 pidetty kansanäänestys siitä, pitäisikö alueen jäädä osaksi Sudania vai itsenäistyä. Äänestyksen tuloksena Etelä-Sudan itsenäistyi 9. heinäkuuta 2011. == Tapahtumat == Äänestys alkoi 9. tammikuuta ja päättyi 15. tammikuuta 2011. Äänestyksen päivämäärästä päätettiin vuonna 2005 Afrikan pisimmän sisällissodan päättyessä. Äänestys sai aikaan kahakoita, joissa kuoli useita ihmisiä. Äänestystä valvomassa oli 3000 vaalitarkkailijaa. Myös YK:n rauhanturvaajia oli valvomassa äänestystä. Lisäksi äänestystä oli seuraamassa useita länsimaisia julkisuuden henkilöitä, kuten YK:n entinen pääsihteeri Kofi Annan, Yhdysvaltain entinen presidentti Jimmy Carter sekä näyttelijä George Clooney. Kansanäänestyksessä 98,83 prosenttia tuki alueen itsenäistymistä, joka tapahtui 9. heinäkuuta 2011. Koska suurin osa Sudanin öljyvaroista sijaitsee Etelä-Sudanissa, pelättiin, että alueen itsenäistyminen johtaa kiistoihin alueiden omistuksesta tai jopa sotaan. Abyein alue on öljyrikas alue, jonka oli tarkoitus äänestää myöhemmin samana vuonna siitä, jääkö alue osaksi Sudania vai liittyykö Etelä-Sudaniin. Sudan kuitenkin miehitti alueen toukokuussa 2011 ja ilmoitti, ettei hyväksy Etelä-Sudanin itsenäistymistä, mikäli se yrittää liittää Abyein itseensä. Lokakuussa 2013 ngok dinka -kansa, jolla on vahva yhteys Etelä-Sudanin dinkoihin, järjesti kansanäänestyksen, jossa liittyminen Etelä-Sudaniin sai ylivoimaisen kannatuksen. Alueella elävät misseriya -paimentolaiset eivät kuitenkaan osallistuneet äänestykseen eikä mikään taho ole tunnustanut Abyein kansanäänestystä. == Tulokset == Äänestystuloksen perusteella eteläsudanilaiset valitsivat maan itsenäistymisen. Vaihtoehto Äänet Osuus Kyllä 3 792 518 98,83% Ei 44 888 1,17% Hyväksyttyjä ääniä 3 837 406 99,62% Hylätyt tai tyhjät äänet 14 588 0,38% Yhteensä 3 851 994 100% Lähde: == Katso myös == * Montenegron kansanäänestys itsenäistymisestä 2006 == Lähteet == == Aiheesta muualla == Luokka:Vuoden 2011 politiikka Kansanäänestys itsenäisyydestä Luokka:Sudanin historia Luokka:Kansanäänestykset itsenäisyydestä
Kolmiliitto (täsmennyssivu)

Kolmiliitolla saatetaan viitata seuraaviin liittoihin: * asteekkien kolmiliitto eli asteekkivaltakunta, 1428–1521 * Kolmiliitto, Englannin, Alankomaiden ja Ruotsin vuonna 1668 solmima liitto * Kolmiliitto, Britannian, Hollannin ja Ranskan vuonna 1717 solmima liitto * Kolmiliitto, trippeliallianssi, Saksan keisarikunnan, Itävalta-Unkarin ja Italian vuonna 1882 solmima liitto * Suomen Saha-, Kuljetus- ja Sekatyöväen Liitto, kolmea alaa yhdistänyt ammattiliitto 1921–1924 ==Katso myös== *Kolmoisentente, sopimus, joka muodostui 1907, kun Venäjä liittyi Ranskan ja Britannian 1904 solmimaan entente cordiale -liittoon *Kolmoisliiton sota Argentiina, Brasilia ja Uruguay vastaan Paraguay ==Lähteet== *
King Kong (hahmo)

King Kong on kuvitteellinen jättiläisgorilla, joka on esiintynyt useassa elokuvassa. Ensimmäistä kertaa King Kong esiintyi elokuvassa King Kong vuonna 1933. Jo samana vuonna se sai jatko-osan King Kongin poika. 29 vuotta myöhemmin esiteltiin elokuva King Kong vs Godzilla (1962) ja sen jatko-osa King Kong – jättiläishirviö (1967). Vuonna 1976 ensimmäisestä elokuvasta tehtiin uusintaversio. Myös se sai seuraajan, King Kong elää vuonna 1986. Peter Jackson teki hyvin menestyneen uudelleenfilmatisoinnin King Kong 2005. Australialaisen Global Creatures yhtiön kehittämä teatteriversio sai ensi- iltansa vuonna 2013. Vuonna 2017 King Kongista ilmestyi elokuva nimeltä Kong: Pääkallosaari, joka on Warner Bros. Picturesin ja Legendary Picturesin yhteistuotantoa ja sijoittuu MonsterVerse-elokuvauniversumiin vuoden 2014 Godzilla-elokuvan kanssa. Godzillalle ja King Kongille ilmestyi vuonna 2021 crossover-elokuva Godzilla vs. Kong. Heille ilmestyy vuonna 2024 toinen crossover-elokuva nimeltä Godzilla x Kong: The New Empire. ==Lähteet== *
Bolivianerakkokolibri

Bolivianerakkokolibri (Phaethornis stuarti) on eteläamerikkalainen erakkokolibrien sukuun kuuluva kiitäjälintu. Sen esiintymisalue ulottuu Perun kaakkoisosasta Bolivian keskiosiin. Ernst Hartert kuvaili lajin holotyypin Bolivian Salinasista vuonna 1897.The Internet Bird Collection == Lähteet == Luokka:Erakkokolibrit
Erakkokolibri

Erakkokolibri (Phaethornis longuemareus) on eteläamerikkalainen kiitäjälintu. Sen esiintymisalue ulottuu Trinidadista ja Venezuelan koillisosasta Ranskan Guayanaan. René-Primevère Lesson kuvaili lajin holotyypin Cayennesta vuonna 1832.The Internet Bird Collection IUCN esittää luokittelijaksi George Newbold Lawrencen (1858). == Lähteet == Luokka:Erakkokolibrit
Guayananerakkokolibri

Guayananerakkokolibri (Phaethornis malaris) on eteläamerikkalainen kiitäjälintu. Sen esiintymisalue käsittää mantereen pohjois- ja itäosat Andien itäpuolella, Kolumbiasta Brasiliaan, Boliviaan ja Peruun. Lajista tunnetaan kuusi alalajia. Alexander von Nordmann kuvaili lajin holotyypin Cayennesta vuonna 1835.The Internet Bird Collection == Lähteet == Luokka:Erakkokolibrit
Kalpaerakkokolibri

Kalpaerakkokolibri (Phaethornis bourcieri) on eteläamerikkalainen kiitäjälintu. Sen esiintymisalue käsittää mantereen pohjoisosan, pääasiassa Amazonasin alueen, Kolumbiasta Pohjois-Peruun ja Brasiliaan. Lajista tunnetaan kaksi alalajia. René-Primevère Lesson kuvaili lajin holotyypin Cayennesta vuonna 1832.The Internet Bird Collection == Lähteet == Luokka:Erakkokolibrit
Barbora Strýcová

Barbora Strýcová, aikaisemmin Záhlavová-Strýcová (s. 28. maaliskuuta 1986 Plzeň, Tšekkoslovakia), on tšekkiläinen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 16 tammikuussa 2017 ja nelinpelissä viidenneksi lokakuussa 2018. Kaksinpelissä hän on voittanut kaksi WTA-turnausta ja nelinpelissä 23 WTA-turnausta. == Tennisura == === Junioriura === Junioriurallaan Strýcová menestyi hyvin Grand Slam -turnauksissa. Hän voitti vuonna 2001 Petra Cetkovskán kanssa Australian avointen nelinpelin. Vuonna 2002 hän voitti Anna-Lena Grönefeldin kanssa Ranskan avointen nelinpelin ja Elke Clijstersin kanssa Wimbledonin nelinpelin. Kaksinpelissä hän voitti Australian avoimet vuosina 2002 ja 2003. Vuonna 2002 hänet valittiin International Tennis Federationin maailmanmestariksi. === Ammattilaisura === Vuonna 2010 Strýcová voitti Australian avointen ensimmäisellä kierroksella Regina Kulikovan 4 tuntia ja 19 minuuttia kestäneessä ottelussa, ja siitä tuli naisten kaikkien aikojen pitkäkestoisin ottelu Grand Slam -turnauksissa. Toisella kierroksella hän hävisi Dinara Safinalle. Ranskan avoimissa Strýcová hävisi avauskierroksella Rossana de los Ríosille. Wimbledonissa hän puolestaan pääsi kolmannelle kierrokselle voitettuaan Jelena Vesninan ja Daniela Hantuchován, mutta hävisi sitten Marija Šarapovalle. Heinäkuussa hän pääsi Prahan turnauksen finaaliin voitettuaan mm. Johanna Larssonin ja Patty Schnyderin. Finaalissa hän hävisi Ágnes Szávaylle luvuin 6–2, 1–6, 6–2. Yhdysvaltain avointen ensimmäisellä kierroksella hän hävisi Marija Kirilenkolle. Vuoden 2011 Australian avoimissa hän voitti Aravane Rezaïn ja Jelena Dokićin, kunnes kolmannella kierroksella hävisi Li Nalle. Indian Wells Masters -turnauksessa Strýcová voitti toisella kierroksella maannaisensa, Petra Kvitován, mutta hävisi kolmannella kierroksella Ana Ivanovićille. Ranskan avointen ensimmäisellä kierroksella hän hävisi kuudenneksi sijoitetulle Li Nalle luvuin 3–6, 7–6(6), 3–6. Wimbledonissa Strýcová hävisi toisella kierroksella Francesca Schiavonelle. Yhdysvaltain avoimissa hän hävisi ensimmäisellä kierroksella Petra Martićille. Syyskuussa hän otti ensimmäisen WTA-turnausvoittonsa kaksinpelissä, kun hän voitti Bell Challengen loppuottelussa Marina Erakovicin. 16\. lokakuuta 2012 Strýcován dopingnäytteestä löytyi kiellettyä ainetta, ja hän sai kuuden kuukauden kilpailukiellon. == Lähteet == * === Viitteet === == Aiheesta muualla == *Barbora Strýcován kotisivut Luokka:Tšekkiläiset tennispelaajat Luokka:Tšekkiläiset olympiamitalistit Luokka:Vuonna 1986 syntyneet Luokka:Elävät henkilöt Luokka:Dopingrikkomuksesta tuomitut tšekkiläiset Luokka:Dopingrikkomuksesta tuomitut tennispelaajat
Kanelierakkokolibri

Kanelierakkokolibri (Phaethornis nattereri) on eteläamerikkalainen kiitäjälintu. Sen esiintymisalue käsittää Bolivian itäosat ja lähiseudut Brasilian lounaisosassa, sekä Brasilian koillisosan. Hans von Berlepsch kuvaili lajin holotyypin Brasilian Mato Grossosta vuonna 1887The Internet Bird Collection , ja nimesi lajin Johann Nattererin kunniaksi. == Lähteet == Luokka:Erakkokolibrit
Kaukasian sota

Kaukasian sota oli vuosina 1817–1864 käyty sota Venäjän keisarikunnan ja Kaukasian imaamikunnan välillä. Sota alkoi Venäjän aloittaessa hyökkäyksen Luoteis-Kaukasiaan tavoitteenaan valloittaa alueen. Sodan aikana Kaukasiassa käytiin joitakin taisteluja Venäjän sekä Kaukasian imaamikunnan ja paikallisten heimojen välillä. Sodan tuloksena Venäjä laajeni etelään alueelle, joka käsittää nykyiset Tšetšenian, Dagestanin sekä karatšaiden ja adygeiden kotialueet.Charles King. The ghost of freedom: a history of the Caucasus. == Lähteet == Luokka:1800-luvun sodat Luokka:Abhasian historia Luokka:Kaukasia Luokka:Venäjän sodat
Ryhmän 10 alkuaine

Ryhmän 10 alkuaineella tarkoitetaan alkuainetta, joka kuuluu jaksollisen järjestelmän kymmenenteen ryhmään. Ryhmän 10 alkuaineita ovat nikkeli, palladium, platina ja darmstadtium. Kaikki ryhmän 10 jäsenet ovat siirtymämetalleja. Niistä palladium ja platina ovat myös jalometalleja ja kuuluvat platinametallien ryhmään. Yhtä ryhmän 10 alkuaineista, darmstadtiumia, ei esiinny luonnossa ja sitä on valmistettu vain laboratoriossa. Järj. Alkuaine Elektronien määrä kuorilla 28 nikkeli 2, 8, 16, 2 46 palladium 2, 8, 18, 18, 0 78 platina 2, 8, 18, 32, 17, 1 110 darmstadtium 2, 8, 18, 32, 32, 17, 1 == Katso myös == * Ryhmän 9 alkuaine * Ryhmän 11 alkuaine Luokka:Jaksollinen järjestelmä
Kaulurierakkokolibri

Kaulurierakkokolibri (Phaethornis striigularis) on neotrooppinen kiitäjälintu. Sen esiintymisalue ulottuu Meksikon eteläosasta Keski-Amerikkaan sekä Etelä- Amerikan luoteisosaan Kolumbiaan, Venezuelaan ja Länsi-Ecuadoriin. Lajista tunnetaan neljä alalajia. John Gould kuvaili lajin holotyypin Bogotásta vuonna 1854.The Internet Bird Collection == Lähteet == Luokka:Erakkokolibrit
Drago (Bakugan)

Pyrus "Drago" Dragonoid on kuvitteellinen hahmo Bakugan-televisiosarjassa. Hän on Pyrus-ominaisuuden bakugan, joka näyttää nimensä mukaisesti lohikäärmeeltä. Alkuperäisessä versiossa Dragon äänenä on Keiji Fujiwara, englanninkielisessä versiossa Jason Deline ja suomenkielisessä versiossa Tero Koponen. == Tausta == Drago oli bakugan, jonka yritti pelastaa kotimaailmansa Vestroia Nagalta, Hiljaisuuden ytimen vartijalta, joka katkerana voimattomuudestaan havitteli itselleen koko maailmankaikkeuden herruutta. Nagan yrittäessä imeä Hiljaisuuden ydin, hän joutuikin sen vangiksi ja samalla toinen ydin, Ikuisuuden ydin sitoutui Waverniin, Nagan kaksoissisareen. Pysäyttääkseen Nagan ja tämän palvelijoiden, Hal-G:n ja Masqueraden, aikeet Drago lähti Maahan, jossa hänestä tuli Danin kumppani. Ensimmäisen tuotantokauden aikana hän kehittyi kolmesti ja kauden lopussa hän yhdisti Ikuisuuden ytimen itseensä Nagan surmattua Wavernin sekä myöhemmin myös Hiljaisuuden ytimen tuhottuaan itse Nagan. Mutta hän joutui tekemään itse itsestään Uuden Vestroian Täydellisen ytimen. Toisella tuotantokaudella legendaariset soturibakuganit vapauttivat Dragon Täydellisestä ytimestä, koska hänen piti pelastaa Uusi Vestroia vestaaleilta. Niinpä Drago palasi Danin luo. Kyseisen tuotantokauden aikana Drago kehittyi kaksi kertaa ja kantoi yhä sisällään Täydellistä ydintä. Hän pystyy vapauttamaan sen voiman taistelussa kyvyillä nimeltä Strike Dragon, Dragon Contender, Dragon Clash (fuusiokyky) ja Maximum Dragon. == Erikoisliikkeet == *Boosted Dragon (Dragonoid) *Meteor Strike Dragon (Delta Dragonoid) *Ultimate Dragon (Ultimate Dragonoid) *Burning Dragon (Neo Dragonoid) *Shooting Dragon (Cross Dragonoid) *Galactic Dragon (Helix Dragonoid) *Cross Fire (Lumino Dragonoid) *Dual Ferno (Blitz Dragonoid) *Dragon Stray (Titanium Dragonoid) *Dragon Trasher (Fusion Dragonoid) Luokka:Piirroshahmot
POIS-oireyhtymä

POIS-oireyhtymä on yleistilaa heikentävä syndrooma, joka ilmenee orgasmin jälkeen esiintyvänä oireiluna. Oireiden kesto voi vaihdella muutamasta tunnista useisiin päiviin. Oireyhtymän nimi on kirjainlyhenne englannin kielen sanoista postorgasmic illness syndrome (). Ilmiö kuvattiin ensimmäisen kerran vuonna 2002. ==Oireet== Oireet ilmaantuvat tavallisesti puolen tunnin kuluessa orgasmista ja katoava muutamassa päivässä. Syndrooman oireet voivat olla fyysisiä tai psyykkisiä taikka molempia. Yleisiä psyykkisiä oireita ovat kognitiivinen häiriötila, voimakas vaivaantuneisuus, ärtyisyys, ahdistuneisuus, tarve vapautua ahdistuksesta, herkkyys hermojärjestelmälle stressiä aiheuttaville asioille (kuten kylmyydelle), alakulo sekä vaikeudet kommunikoinnissa, keskittymisessä, vuorovaikutuksessa, sanojen muistamisessa sekä informaation lukemisessa ja muistamisessa. Fyysisiä oireita ovat väsymys, päänsärky, lihassärky sekä flunssan tai allergian kaltaiset oireet kuten aivastelu, silmien kutina ja nuha. Osa potilaista myös tuntee voimakasta kuumotusta. Oireyhtymää sairastavat ryhtyvät helposti välttämään seksiä, erityisesti orgasmia, tai ajoittamaan sen niin, että voivat levätä ja palautua usean päivän ajan sen jälkeen. ==Diagnoosi== Oireyhtymä diagnosoidaan herkästi virheellisesti psykologisista tekijöistä johtuvaksi tai hypokondriaksi. Elimistön vähäisellä progesteronimäärällä arvellaan olevan osuutta syndroomaan. Myös vähäistä testosteronia, runsasta kortisolia, aivolisäkkeen kasvaimia ja turkkilaiseksi satulaksi kutsuttavan pääkallon painauman osittaista tyhjyyttä pidetään mahdollisina aiheuttajina. ==Hoito== Syndroomaa 27 vuotta sairastanut potilas parani täydellisesti 5-10 milligramman annoksilla noretisteronia, jota annettiin puolta tuntia ennen orgasmia ja muutaman minuutin aikana sen jälkeen. ==Epidemiologia== POIS-oireyhtymää sairastavien todennäköisenä määränä pidetään 0,25-1 prosenttia väestöstä. ==Lähteet== Luokka:Seksuaaliterveys Luokka:Oireyhtymät
Franklin-instituutti

Franklin-instituutti () on tiedemuseo Philadelphiassa Pennsylvaniassa. Se perustettiin vuonna 1824, ja nykyisiin tiloihinsa se siirtyi vuonna 1934. == Historia == Franklin-instituutin vuonna 1824 perustivat Samuel Vaughn Merrick ja William H. Keating. Sen tarkoituksena oli kunnioittaa Benjamin Franklinia ja edistää tämän keksintöjen käyttöä. Se sijaitsi alkujaan Philadelphian piirikunnan oikeustalossa, joka tunnetaan nykyään Independence Hallina. Pian instituutti muutti kuitenkin uuteen rakennukseen, jossa sen tilat olivat noin sadan vuoden ajan. 1930-luvun lamasta huolimatta instituutti ja Poor Richard Club alkoivat vuonna 1930 etsiä rahoitusta uuden museorakennuksen rakentamiseksi. Ne onnistuivat 12 päivässä keräämään 5,1 miljoonaa dollaria, minkä ansiosta rakennustyöt voitiin aloittaa. Uuden rakennuksen kulmakivi laskettiin vuonna 1932 20th Streetin ja Benjamin Franklin Parkwayn risteykseen. Vuonna 1933 museoon rakennettiin Fels Planetarium, joka oli Yhdysvaltain toinen planetaario. Museo avattiin 1. tammikuuta 1934. Sen käytännönläheinen suhtautumistapa tieteeseen osoittautui suosituksi yleisön keskuudessa. Instituutti laajeni merkittävästi 1990-luvulla, kun sen yhteyteen perustettiin Mandell-keskus ja kaksi elokuvateatteria. Insitituutti jakaa useita palkintoja.Palkintosivusto == Lähteet == == Aiheesta muualla == *Museon kotisivut Luokka:Tiedemuseot Luokka:Philadelphian museot Luokka:National Register of Historic Places -kohteet Philadelphiassa
Jaakko Uotila (yritysjohtaja)

Jaakko Uotila (s. 1949) on suomalainen proviisori. Hän oli Alkon toimitusjohtaja vuosina 2001–2013 eläkkeelle jäämiseensä saakka. Aiemmin Uotila työskenteli Orion yhtymässä 1977–1996 ja Yliopiston Apteekin toimitusjohtajana 1996–2001. ==Lähteet== Luokka:Suomalaiset yritysjohtajat Luokka:Vuonna 1949 syntyneet Luokka:Elävät henkilöt Luokka:Alkon pääjohtajat
Pierre Brunet

Pierre Émile Ernest Brunet (28. kesäkuuta 1902 Le Quesne – 27. heinäkuuta 1991 Boyne City, Michigan, Yhdysvallat) oli ranskalainen taitoluistelija, olympiavoittaja, maailmanmestari ja Euroopan mestari. Brunet kilpaili pariluistelussa aviovaimonsa Andrée Brunet´n kanssa menestyksekkäästi 1920- ja 1930-luvuilla. Pari luisteli vuosina 1924–1932 kaksi olympiavoittoa ja yhden olympiapronssin, neljä maailmanmestaruutta ja yhden MM-hopean sekä Euroopan mestaruuden. Brunet osallistui kaksiin olympiakisoihin myös miesten yksinluistelussa: Chamonix´ssa 1924 hän sijoittui kahdeksanneksi ja Sankt Moritzissa 1928 seitsemänneksi. Ranskan mestaruuden Brunet voitti miesten yksinluistelussa viidesti (1924–1925, 1927–1931) ja pariluistelussa vaimonsa kanssa 11 kertaa (1924–1933, 1935). Brunet avioitui Andréen (o.s. Joly) kanssa vuonna 1929. Heidän poikansa Jean-Pierre, myös lupaava taitoluistelija, kuoli auto-onnettomuudessa 19-vuotiaana. Brunet´n perhe muutti Yhdysvaltoihin vuonna 1940. Pierre Brunet ryhtyi valmennusuralle, jonka aikana hän valmensi muun muassa Carol Heissia, Scott Hamiltonia ja Donald Jacksonia. ==Lähteet== *Pierre Brunet – Sports Reference LLC. *Andree Brunet and Pierre Brunet - Britannica.com *Andrée Joly & Pierre Brunet pairsonice.net Luokka:Ranskalaiset taitoluistelijat Luokka:Ranskalaiset olympiavoittajat Luokka:Vuonna 1902 syntyneet Luokka:Vuonna 1991 kuolleet
The Best (kappale)

The Best (kertosäkeen mukaan usein virheellisesti ”Simply the Best”) on Mike Chapmanin ja Holly Knightin kirjoittama laulu, jonka Bonnie Tyler levytti vuoden 1988 albumilleen Hide Your Heart. Norjassa single nousi kymmenenneksi ja Britanniassa listan sijalle 95. Myöhemmin Tina Turner teki kappaleesta cover-version, josta tuli menestynyt single vuonna 1989. Kappale on Turnerin menestysalbumilla Foreign Affair. Saksofonisoolon Turnerin versiolla soittaa Edgar Winter. Luokka:Vuoden 1988 kappaleet Luokka:Bonnie Tylerin kappaleet Luokka:Tina Turner
Foreign Affair

Foreign Affair on Tina Turnerin seitsemäs studioalbumi, vuodelta 1989. Albumilta hiteiksi nousi kappaleet "The Best" ja "Steamy Windows". == Kappaleet == # # # # # # # # # # # # == Listasijoitukset == Lista (1989) Sijoitus Austrian Albums Chart 1 German Albums Chart 1 Norwegian Albums Chart 1 Swedish Albums Chart 1 Swiss Albums Chart 1 UK Albums Chart 1 Dutch Albums Chart 6 New Zealand Albums Chart 7 Australian Albums Chart 15 US Billboard 200 Chart 31 US Billboard R&B; Chart 83 Luokka:Tina Turnerin albumit Luokka:Vuoden 1989 albumit
Break Every Rule

Break Every Rule on Tina Turnerin kuudes studioalbumi, joka myi maailmanlaajuisesti yli 12 miljoonaa kappaletta. == Kappaleet == === A-puoli === # # # # # # === B-puoli === # * # # # # ==Listasijoitus== Chart (1986) Peak position German Albums Chart 1 Swiss Albums Chart 1 Austian Albums Chart 2 Dutch Albums Chart 2 Norweigen Albums Chart 2 Swedish Albums Chart 2 UK Albums Chart 2 Canadian Albums Chart 4 New Zealand Albums Chart 4 US Billboard Albums Chart 4 US R&B; Albums Chart 7 Finland album chart 1 Singlet - Billboard (North America) Year Single Chart Position 1986 "Back Where You Started" Mainstream Rock Tracks 9 1986 "Two People" Adult Contemporary 3 1986 "Two People" Hot R&B;/Hip Hop Singles & Tracks 9 1986 "Two People" Billboard Hot 100 20 1986 "Typical Male" Hot Dance Music/Club Play 2 1986 "Typical Male" Hot R&B;/Hip-Hop Singles & Tracks 2 1986 "Typical Male" Billboard Hot 100 2 1986 "Typical Male" Hot Dance Music/Maxi-Singles Sales 10 1986 "Typical Male" Adult Contemporary 16 1986 "Afterglow" Hot Dance Music Club Play 2(5) 1986 "Afterglow" Hot Dance Music/Maxi-Singles Sales 1(3) 1986 "Afterglow" Adult Contemporary 20 1987 "Break Every Rule" Hot R&B;/Hip-Hop Singles & Tracks 3 1987 "Break Every Rule" Billboard Hot 100 44 1987 "What You Get Is What You See" Hot R&B;/Hip-Hop Singles & Tracks 5 1987 "What You Get Is What You See" Billboard Hot 100 13 Luokka:Tina Turnerin albumit Luokka:Vuoden 1986 albumit
Lontoon sopimus (1839)

Lontoon sopimus, tunnetaan myös nimellä Lontoon ensimmäinen sopimus oli kansainvälinen sopimus, joka allekirjoitettiin 19. huhtikuuta 1839. Sopimuksen myötä Euroopan suurvallat hyväksyivät Belgian itsenäisyyden ja neutraaliuden sekä sen saksankielisen osan, Luxemburgin, itsenäisyyden. Yksi sen tärkeistä osista oli artikla VII, mikä pakotti Belgian pysymään neutraalina ja sopimuksen allekirjoittaneet valtiot puolustamaan Belgiaa sotatilassa turvaten sen neutraaliuden. == Katso myös == *Lontoon sopimus (1867) ==Aiheesta muualla== Luokka:Belgian historia Luokka:Luxemburgin historia Luokka:Belgian politiikka Luokka:Luxemburgin politiikka Luokka:1800-luvun kansainväliset sopimukset Luokka:1839
Andrée Brunet

Andrée Brunet (o.s. Joly, 16. syyskuuta 1901 Pariisi – 30. maaliskuuta 1993 Boyne City, Michigan, Yhdysvallat) oli ranskalainen taitoluistelija, olympiavoittaja, maailmanmestari ja Euroopan mestari. Brunet oli ensimmäinen naistaitoluistelija maailmassa, joka käytti kilpaillessaan mustaa asua perinteisen valkoisen sijasta.http://www.pairsonice.net/profileview.php?pid=100 Brunet kilpaili pariluistelussa aviomiehensä Pierre Brunet´n kanssa menestyksekkäästi 1920- ja 1930-luvuilla. Pari luisteli vuosina 1924–1932 kaksi olympiavoittoa ja yhden olympiapronssin, neljä maailmanmestaruutta ja yhden MM-hopean sekä Euroopan mestaruuden. Brunet osallistui kaksiin olympiakisoihin myös naisten yksinluistelussa: Chamonix´ssa 1924 hän sijoittui viidenneksi ja Sankt Moritzissa 1928 11:nneksi. Ranskan mestaruuden Brunet voitti naisten yksinluistelussa kymmenesti peräkkäin 1921–1930 ja pariluistelussa miehensä kanssa 11 kertaa (1924–1933, 1935). Andrée, tyttönimeltään Joly, avioitui Pierre Brunet´n kanssa vuonna 1929. Heidän poikansa Jean-Pierre, myös lupaava taitoluistelija, kuoli auto-onnettomuudessa 19-vuotiaana. Brunet´n perhe muutti Yhdysvaltoihin vuonna 1940. ==Lähteet== *Andrée Brunet – Sports Reference LLC. *Andree Brunet and Pierre Brunet - Britannica.com *Andrée Joly & Pierre Brunet pairsonice.net ===Viitteet=== Luokka:Ranskalaiset taitoluistelijat Luokka:Ranskalaiset olympiavoittajat Luokka:Vuonna 1901 syntyneet Luokka:Vuonna 1993 kuolleet
Daemon’s Heart

Daemon’s Heart on puolalaisen black metal -yhtye Moonin ensimmäinen studioalbumi, joka julkaistiin vuonna 1997. == Kappaleet == # # # # # # # # # == Kokoonpano == * Cezar – kitarat, bassokitara, laulu * Doc – rummut * Andrzej ”Andy” Bomba – kosketinsoitin (sessio) == Aiheesta muualla == * * Luokka:Moonin albumit Luokka:Vuoden 1997 esikoisalbumit
Carl Wasenius

Carl Gustaf Wasenius (6. syyskuuta 1821 Lieto – 23. helmikuuta 1899 Turku) oli ensimmäisiä pätevän koulutuksen saaneita suomalaisia musiikkialan edustajia.Otavan Iso tietosanakirja, osa 9, s. 1070. ==Henkilöhistoria== Waseniuksen vanhemmat olivat maanjako-oikeuden sihteeri Nicodemus Wasenius ja Maria Johanna Jahn. Hänen puolisonsa vuodesta 1848 oli Olga Apollonia Emilia Millhausen (k. 1890). Musiikkiarvostelija Karl Fredrik Wasenius oli heidän poikansa. Wasenius opiskeli ensin kellosepäksi, mutta ryhtyi sitten opiskelemaan musiikkia Tukholmassa ja Leipzigissa. Hän toimi 1848−1851 viulunsoittajana ja orkesterinjohtajana Turussa, Porissa ja Helsingissä. Wasenius toimi sotilaskapellimestarina 1851–1856 ja 1859–1868 sekä musiikinopettajana kouluissa 1855–1885. Samalla hän johti kuoroja ja harrastajaorkestereita. Hän oli keskeinen henkilö Turun musiikkielämässä: hän elvytti Turun Soitannollisen Seuran toiminnan ja oli sen kapellimestari 1868–1872. Hän perusti yhdessä kirkkomuusikko Oscar Pahlmanin kanssa Turun lukkari- ja urkurikoulun, jonka johtaja ja opettaja hän oli 1877–1891. ==Taiteellinen tuotanto== Wasenius sävelsi musiikkia muun muassa näytelmiin, kantaatin ja kuorolauluja. Hänen sävellyskäsikirjoituksiaan on arkistoituna Kansalliskirjastossa ja Sibelius-museossa.Lyyra. Wasenius julkaisi vuonna 1877 koraalivirsikirjan, jossa on myös kaksi hänen omaa sävellystään, mutta ne eivät ole jääneet käyttöön. Kolmiäänisen laulukirjan hän julkaisi 1884.Riitta Hirvonen, Ystävä sä lapsien. ===Sävellyksiä=== Waseniuksen sävellyksiä ovat muun muassa seuraavat: * Musiikkia näytelmiin, kuten Tre friare (Wecksell 1854), Bouppteckningen (Pinello 1855), Guldkorset (1858) ja Auras sångmö (Malmström 1866) * Kantaatti * Kuorolauluja, kuten Sjung, sjung, ja marsseja pianolle ==Lähteet== ==Aiheesta muualla== * Luokka:Suomalaiset muusikot Luokka:Suomalaiset kapellimestarit Luokka:Suomalaiset säveltäjät Luokka:Suomalaiset opettajat Luokka:Vuonna 1821 syntyneet Luokka:Vuonna 1899 kuolleet
Solar Radiation and Climate Experiment

Solar Radiation and Climate Experiment (SORCE) on NASAn Aurinkoa tutkiva satelliitti, joka laukaistiin Pegasus-raketilla avaruuteen 25. tammikuuta 2003. Satelliitti tutkii Auringon vaikutusta maapallon ilmastoon. 315 kg painava satelliitti lentää 645 km korkealla radalla. Sen kehitti Laboratory for Atmospheric and Space Physics (LASP), joka on osa University of Colorado at Boulderia. ==Aiheesta muualla== * http://lasp.colorado.edu/sorce/ Luokka:Tiedesatelliitit
Satan’s Wept

Satan's Wept on puolalaisen black metal -yhtye Moonin toinen studioalbumi, joka julkaistiin vuonna 1999. == Kappaleet == # # # # # # # # # # # # == Kokoonpano == * Cezar – kitara, laulu * Heyron – kitarat * Blackie – basso, taustalaulu * Mark – rummut == Aiheesta muualla == * * Luokka:Moonin albumit Luokka:Vuoden 1999 albumit
Nils Idman vanhempi

Nils (Nicolaus) Idman vanhempi (22. kesäkuuta 1680 Huittinen – 4. kesäkuuta 1750 Huittinen) oli suomalainen sotapappi ja kirkkoherra. Idmanin vanhemmat olivat Huittisten Nanhian kylän Juuselan ratsutilan omistanut Porin kreivikunnan vouti Daniel Larsson Idman (k. 1684) ja Maria Takku. Idman kävi Turun katedraalikoulua ja pääsi ylioppilaaksi 1699. Hänet vihittiin papiksi vuonna 1702, jolloin hänestä myös tuli Turussa toimineen Turun läänin kaksikasratsuväkirykmentin pataljoonansaarnaaja ja rykmentinadjutantti. Hän osallistui Inkerinmaan taisteluihin sekä Narvan ja Iivananlinnan puolustukseen ja oli vuonna 1706 Viipurin linnan piirityksessä. Sieltä Idman siirtyi uudelleen kootun Turun läänin kaksikasratsuväkirykmentin ja vuodesta 1710 Viipurin läänin kaksikasjalkaväkirykmentin rykmentinpastorina peräytyvien joukkojen mukana pohjoiseen 1713-1714, osallistuen Pälkäneen ja Napuen taisteluihin. Suomesta Idman siirtyi Ruotsin puolelle, jossa osallistui vielä Karl Gustaf Armfeltin joukon epäonniseen Norjan-retkeen. Tätä hän kuvaa sekä vuonna 1718 julkaistussa teoksessaan että vuonna 1720 Tukholmassa painetussa saarnassaan Folckets Roop På Norska Fiällerne. Idman oli nimitetty vuodesta 1719 alkaen Huittisten kirkkoherraksi, mutta hän pääsi hoitamaan tointaan vasta sodan jälkeen vuonna 1721. Idmanista tuli lääninrovasti 1723. Hän osallistui vuoden 1734 valtiopäiville ja oli saarnaajana pappeinkokouksissa Turussa vuosina 1724 ja 1739. Idman erosi kirkkoherran virasta sairauden vuoksi vuonna 1749. Idmanin puoliso vuodesta 1711 oli Kristina Procopaeus (k. 1747); pappi ja kielentutkija Nils Idman nuorempi oli heidän poikansa.Kotivuori, Yrjö: Ylioppilasmatrikkeli 1640–1852: Nils Idman. Verkkojulkaisu 2005. Luettu 19.12.2015. == Lähteet == * == Viitteet == Luokka:Huittisten historia Luokka:Suomen evankelis-luterilaisen kirkon papit Luokka:Vuonna 1680 syntyneet Luokka:Vuonna 1750 kuolleet
Devil’s Return

Devil’s Return on puolalaisen black metal -yhtye Moonin kokoelma-albumi, joka julkaistiin vuonna 2010. Albumi sisältää yhtyeen kahden ensimmäisen studioalbumin remasteroidut versiot. == Kappaleet == === CD 1: Daemon’s Heart === # # # # # # # # # === CD 2: Satan’s Wept === # # # # # # # # # # # # # ==Aiheesta muualla== * Devil’s Return Discogsissa * Luokka:Vuoden 2010 kokoelma-albumit Luokka:Moonin albumit
Saksa talviolympialaisissa 1932

Saksa saavutti Lake Placidin talviolympialaisista 1932 kaksi pronssimitalia, jotka tulivat rattikelkkailun neljän miehen kelkoista ja miesten jääkiekosta. Kisojen mitalitilastossa Saksa sijoittui yhdeksänneksi. Saksan joukkue koostui 20 miesurheilijasta, jotka kilpailivat rattikelkkailussa, taitoluistelussa ja jääkiekossa. == Mitalistit == === Pronssia === * Sebastian Huber, Hanns Kilian, Max Ludwig ja Hans Mehlhorn – rattikelkkailu, neljän miehen kelkat * Rudi Ball, Alfred Heinrich, Erich Herker, Gustav Jaenecke, Werner Korff, Walter Leinweber, Erich Römer, Martin Schröttle, Marquardt Slevogt, Georg Strobl – jääkiekko, miehet == Lähteet == * Germany at the 1932 Lake Placid Winter Games Sports Reference LLC. Talviolympialaisissa 1932 Luokka:Valtiot talviolympialaisissa 1932
Lucifer’s Horns

Lucifer’s Horns on puolalaisen black metal -yhtye Moonin kolmas studioalbumi, joka julkaistiin 15. syyskuuta 2010. == Kappaleet == # # # # # # # # # # # == Kokoonpano == * Cezar – kitara, laulu * Gonthy – kitara * Mścisław – basso, laulu * Vizun – rummut == Arvostelut == * Imperiumi: 6½/10 == Lähteet == == Aiheesta muualla == * Lucifer’s Horns discogs.com -sivustolla * Luokka:Moonin albumit Luokka:Vuoden 2010 albumit
Nils Idman nuorempi

Nils Idman nuorempi (24. marraskuuta 1716 Östuna, Ruotsi – 6. maaliskuuta 1790 Huittinen) oli suomalainen pappi ja kielentutkija. Idmanin vanhemmat olivat Huittisten kirkkoherra Nils Idman vanhempi ja Kristina Procopaeus. Hän pääsi ylioppilaaksi Turussa 1729 ja valmistui Turun akatemiasta filosofian maisteriksi vuonna 1738. Idman vihittiin papiksi 1740. Idman oli Huittisten kirkkoherrana toimineen isänsä apulaisena ja vt. kirkkoherrana vuodesta 1740, Henkirakuunarykmentin 2. ylimääräisenä pataljoonansaarnaajana vuodesta 1742, vakinaisena pataljoonansaarnaajana vuodesta 1743 sekä rykmentinpastorina vuodesta 1748. Vuonna 1749 hänestä tuli isänsä seuraaja Huittisten kirkkoherrana ja 1758 lääninrovasti. Papin toimen ohella Idman harjoitti monia käytännön töitä, kuten koskenperkausta. Hän otti osaa säätyvaltiopäiville vuosina 1765–1766 ja 1778 hänet vihittiin teologian kunniatohtoriksi Uppsalassa. Jo aiemmin eli vuonna 1774 Idman oli julkaissut teoksen Försök at visa gemenskap emellan finska och grekiska språken, hyläten suomen ja heprean sukulaisuuden ja pyrkien osoittamaan sen sijaan suomen ja kreikan kielten välisiä sanastollisia ja kieliopillisia yhteyksiä. Hän perusteli teoriaansa myös molempien kansojen mytologioiden yhteneväisyyksillä, väittäen suomalaisten kansojen esi-isien skyyttien olleen läheisissä tekemisissä kreikkalaisten kanssa. Teos käännettiin ranskan kielelle vuonna 1778. Idmanin puoliso vuodesta 1747 oli Margareta Elisabet Rothovius (k. 1810). Heidän poikansa oli senaattori ja Suomen Pankin johtokunnan puheenjohtaja Carl Johan Idman, aateloituna vuodesta 1814 Idestam. Luettu 19.12.2015. == Lähteet == * Sivu 324. === Viitteet === Luokka:Suomen evankelis-luterilaisen kirkon papit Luokka:Suomalaiset kielitieteilijät Luokka:Vuonna 1716 syntyneet Luokka:Vuonna 1790 kuolleet Luokka:Ruotsin säätyvaltiopäivien valtiopäivämiehet
Sveitsi talviolympialaisissa 1932

Sveitsi saavutti Lake Placidin talviolympialaisista 1932 yhden hopeamitalin. Mitali tuli rattikelkkailusta, jossa Reto Capadrutt ja Oscar Geier sijoittuivat Yhdysvaltain ykköskelkan jälkeen toisiksi. Kisojen mitalitilastossa Sveitsi sijoittui kahdeksanneksi. Sveitsin joukkue koostui seitsemästä miesurheilijasta, jotka kilpailivat rattikelkkailussa, yhdistetyssä ja mäkihypyssä. == Mitalistit == === Hopeaa === * Reto Capadrutt ja Oscar Geier – rattikelkkailu, kahden miehen kelkat == Lähteet == * Switzerland at the 1932 Lake Placid Winter Games Sports Reference LLC. Talviolympialaisissa 1932 Luokka:Valtiot talviolympialaisissa 1932
Ranska talviolympialaisissa 1932

Ranska saavutti Lake Placidin talviolympialaisista 1932 yhden kultamitalin. Mitali tuli taitoluistelusta, jossa Andrée Brunet ja Pierre Brunet olivat parhaita. Kisojen mitalitilastossa Ranska sijoittui seitsemänneksi. Ranskan joukkue koostui seitsemästä mies- ja yhdestä naisurheilijasta, jotka kilpailivat rattikelkkailussa, taitoluistelussa ja maastohiihdossa. == Mitalistit == === Kultaa === * Andrée Brunet ja Pierre Brunet – taitoluistelu, pariluistelu == Lähteet == * France at the 1932 Lake Placid Winter Games Sports Reference LLC. Talviolympialaisissa 1932 Luokka:Valtiot talviolympialaisissa 1932
Sylvester Raikamo

Sylvester Raikamo (s. 3. marraskuuta 1992) on suomalainen salibandyn pelaaja, pelipaikaltaan hyökkääjä. Hän edustaa Esport Oilersia, joka pelaa maan korkeinta sarjatasoa Salibandyliigaa. Raikamo on pelannut 102 runkosarjan ottelua teholukemin 66+36=102. Hän on voittanut kaksi B-junioreiden SM-kultaa kausilta 2008–2009 ja 2009–2010. Raikamo tunnetaan vapaa-ajallaan myös omien kappaleiden säveltäjänä ja sanoittajana. Hänen taiteilijanimenään tiedetään olevan "Sir John Raikamo". == Lähteet == Luokka:Suomalaiset salibandyn pelaajat Luokka:Vuonna 1992 syntyneet Luokka:Elävät henkilöt